jkorsvik/nowiki_second_scrape_merged huggingface dataset:
Leonora Christina Ulfeldt

Leonora Christina Ulfeldt (født 8. juli 1621, død 16. mars 1698) var datter av Christian IV og Kirsten Munk. 
Hun ble forlovet med Corfitz Ulfeldt allerede i 9-årsalderen og giftet seg med ham som 15-åring den 9. oktober 1636. 
Corfitz Ulfeldt var stattholder i København og bodde i sin gård i Løvstræde, hvor Gråbrødretorv er i dag. Hun var med Ulfeldt på flere reiser rundt i Europa.
Ekteskapet skal ha vært meget lykkelig og resulterte i minst 15 barn, deriblant Leonora Sophie og Leo.


== På flukt ==
Etter Christian IVs død brøt motsetningsforholdet til Frederik III og dronning Sophie Amalie ut i full blomst, og Leonora flyktet med Corfitz Ulfeldt til Sverige i 1651 og oppholdt seg i Stockholm 1652-54.
De bodde i perioden 1655-57 på slottet Barth i Pommern. Leonora Christine reiste i 1656 til Danmark for å søke forsoning med Frederik III, men ble stoppet i Korsør og utvist.
Derpå fulgte hun med Corfitz Ulfeldt da han sluttet seg til svenskene og med dem rykket inn i Danmark 1657. Hun måtte overta Ulfeldts forsvar, da han ble anklaget for forræderi i 1659 og var for syk til selv å forsvare seg. Begge ble arrestert av Frederik III i København i 1660 og fengslet i 17 måneder på Hammershus, hvorfra de på dramatisk vis forsøkte å flykte. Endelig løslatt i 1661 mot å gi avkall på fordringer (Ulfeldt var en av kongens store långivere) og størsteparten av sine eiendommer. Hun flyttet til Ellensborg på Fyn og fulgte med Corfitz Ulfeldt på kurreise til Nederland i 1662, derfra reiste hun til London i 1663 for å drive inn et gammelt tilgodehavende hos kongen.


== Fangenskap ==
Frederik III forlangte henne utlevert som Ulfeldts medskyldige i høyforræderi. Hun ble derfor arrestert og sendt til København, hvor hun ble fengslet i Blåtårn på Københavns slott. Hun nektet kjennskap til Corfitz Ulfeldts forræderske handlinger, men ble holdt fanget i Blåtårn i 21 år, 9 måneder og 11 dager. Det var her hun skrev sin «franske selvbiografi». I 1673 begynte hun å skrive på sitt Jammers Minde, en skildring av fengselslivet stilet til sine barn.
Da dronning Sophie Amalie døde ble Leonora Christine løslatt i 1685 og etter en kort tids opphold i Husum ved København flyttet hun til Birgittinerordenens kloster i Maribo. 
Leonora Christina Ulfeldt ligger begravet i klosterkirken, den nåværende Maribo domkirke på Lolland.


== Kulturkanonen ==
Leonora Christina Ulfeldts erindringsverk Jammersminde kom ut først i 1869. 
Verket er tatt opp i den danske Kulturkanonen.


== Referanser ==


== Eksterne lenker ==
(en) Leonora Christina – kategori av bilder, video eller lyd på Commons 
Biografi hos Danske konger.dk
Manuskriptet til «Den franske selvbiografi» Arkivert 14. juli 2007 hos Wayback Machine.
Leonora Christine på Kalliope.dk
Den tyske høsten

Den tyske høsten (tysk: Deutscher Herbst) betegner komplekset av begivenheter som fulgte med bortføringen av den tyske arbeidsgiverpresidenten Hanns-Martin Schleyer og kapringen av Lufthansa-flyet «Landshut» høsten 1977. Hendelsene markerte en kulminasjon av flere år med venstreekstrem terror, kanskje først og fremst ledet an av Rote Armee Fraktion. Det var den største krise i Vest-Tyskland i etterkrigstiden.


== Fra bortførelsen av Schleyer til den harde RAF-kjernens død i fengsel ==
Den 5. september 1977 ble arbeidsgiverpresident Hanns-Martin Schleyer overfalt på veien i Köln av en RAF-gruppe. Hans sjåfør, livvakt og to politimenn ble omgående skutt og drept, mens Schleyer ble bortført og skjult i et høyhus i Erftstadt-Liblar utenfor Köln. Han ble deretter tvunget til å appellere til den sosial-liberale regjeringen under Helmut Schmidt om å utveksle den fengslede «første generasjonen» av RAF-medlemmer mot ham.
Da regjeringen, i motsetning til ved bortføringen av Peter Lorenz to år tidligere, ikke ville gå med en utveksling, forsøkte RAFs forbundsfeller i PFLP (Kommando Martyr Halimeh) å øke presset ved å kapre Lufthansa-flyet «Landshut». Etter en lang ferd gjennom Middelhavet og den arabiske verden og drapet på flykapteinen Jürgen Schumann, landet flyet på lufthavnen i Mogadishu i det østafrikanske landet Somalia, hvor det ble stormet av tyske kommandosoldater. Alle gislene ble befridd, men av de fire terroristene (Zohair Youssif Akache alias kaptein Mahmud, Souhaila Andrawes, Riza Abbasi, Nadia Duaibes alias Shanaz Holun) overlevde bare Souhaila Andrawes.
Som reaksjon på dette ble Hanns-Martin Schleyer, som i mellomtiden var blitt bragt over Nederland til Belgia, skutt av sine kidnappere. Hans lik ble funnet om aftenen den 19. oktober i koffertrommet i en Audi 100 parkert i Rue Charles Peguy i grensebyen Mulhouse i Alsace.
Samtidig døde de fengslede RAF-terroristene Andreas Baader, Gudrun Ensslin og Jan-Carl Raspe i Stuttgart-Stammheim-fengselet. Deres medfange Irmgard Möller overlevde. Tyske myndigheter har hele tiden hevdet at det dreide seg om et koordinert masseselvmord. Konspirasjonsteoretikere på den ekstreme venstresiden har imidlertid påstått at fangene i virkeligheten ble drept av myndighetene. For å støtte denne teorien viser de til at RAF-fangene var adskilt fra kontakt med hverandre, og derfor angivelig vanskelig kunne planlegge dette sammen. Det er også stilt spørsmål om hvordan Baader fikk smuglet en pistol inn i høysikkerhetsfengselet og hvorfor han bare brukte den på seg selv. Möller, som overlevde, benekter også at det var snakk om selvmord, det er fra enkelte hold sådd tvil om hvordan hun var i stand til å stikke seg selv tre ganger så nær hjertet. Blant de fremste daværende kritikerne av den offisielle forklaringen var RAF-advokat Otto Schily, som senere ble sosialdemokratisk innenriksminister.
Som følge av begivenhetene «den tyske høsten» besluttet tyske myndigheter å aldri mer forhandle med terrorister.
Filmfestivalen i Cannes 2004

Cannes Film Festival i 2004 varte fra 12. mai og til 23. mai. Gullpalmen gikk til den  amerikanske filmen Fahrenheit 9/11 av Michael Moore.


== Spillefilmer ==


=== Jury ===


=== Filmer i konkurransen ===


=== Filmer utenfor konkurranse ===


=== Priser ===


== Relatert ==
Cannes filmfestival
Filmfestival
Major

Major (av latin «større») er en militær grad for offiserer på mellomnivå, vanligvis rett over kaptein og rett under oberstløytnant.
Graden major oppsto på engelsk som et suffiks til visse militære stillinger, vanligvis for å indikere en høyere rang enn andre i samme stilling. Den vanligste bruken av ordet major i en grad, og den første som er registrert i det engelske språk, var i betegnelsen sersjantmajor (sergeant-major), nummer tre i kommandorekken i et regiment. I flere europeiske orlogsflåter ble major brukt i betegnelsen Pilot-Major for å angi et skips overordnede dekksoffiser til forskjell fra kapteinen, som ofte var en arméoffiser med lite maritim kunnskap, utnevnt for å lede skipets oppdrag.
Innen den engelske borgerkrigen var major blitt en egen grad og ble tildelt offiserer på middels nivå på slagmarken. Den ble mest brukt på offiserer som tjenestegjorde som adjutant for en høyere general. På 1800-tallet var major i bruk som egen grad i nesten alle armeer i den vestlige verden. Den utviklet seg raskt til en høyere stabsstilling og ble sett på som den første av felt- eller kommandogradene, til forskjell fra kaptein og under, som ble regnet som kompanigrader.
Majorgraden symboliseres med én stjerne mellom to striper som går kant i kant med klaffen.
I Norge brukes graden ofte for avdelingsledere (tidligere som skvadronssjefer i Luftforsvaret). Nå har kampflyskvadroner (331/332/338)ObLt som skvadronsjefer og Major som NK og sjef TACSTAN). Den tilsvarer orlogskaptein i Sjøforsvaret.


== Se også ==
Militær grad
Sersjantmajor
Tamburmajor
The Big One

The Big One er en amerikansk dokumentarfilm fra 1997 av og med Michael Moore. Filmen følger Moore på hans lanseringsturné for boka Downsize This. 
Filmen er en blanding av stand-upkomedie, politiske kommentarer og practical jokes. Det samfunnskritiske ligger i bunnen av filmen. I kjent stil benytter Moore enhver anledning til å gjøre narr av større bedrifter, blant annet når han donerer 80 amerikanske cents (om lag 6 kroner) til bedrifter som har lagt ned fabrikker i USA, og flyttet produksjonen til Mexico. 80 cents tilsvarer en normal timelønn for disse arbeiderne. 


== Eksterne lenker ==
Offisielt nettsted 
(en) The Big One på Internet Movie Database 
(no) The Big One hos Filmfront 
(sv) The Big One i Svensk Filmdatabas 
(fr) The Big One på Allociné 
(nl) The Big One på MovieMeter 
(en) The Big One på AllMovie 
(en) The Big One på Rotten Tomatoes 
(en) The Big One på Box Office Mojo
Abrahamittisk religion

Abrahamittisk religion eller semittisk monoteistisk religion er betegnelse for monoteistiske religioner som har utspring i den semittiske tradisjonen som blir tilskrevet Abraham, en patriark som er omtalt i Toraen, Bibelen og Koranen.Disse religionene omfatter jødedom, kristendom og islam. Også mandeismen og bahai bygger til dels på disse tradisjonene.Jøder anser Abraham som grunnlegger av folket Israel og sin stamfar. Mange kristne ser ikke på seg selv som del av en «abrahamisk religion», men betrakter Abraham som en tidlig figur i sin religion. Muslimer refererer til tilhengere av de andre abrahamiske religionene som «bokens folk», og ser på Abraham som sin stamfar gjennom sønnen Ismael.
Alle tre anerkjenner i grove trekk historien frem til hjemkomsten fra Babylon, skjønt synet på flere ting varierer. Alle tre anerkjenner skapelsesberetningen om Adam og Eva, og fortellingen om Noah. Videre anerkjenner de Abraham, men islam legger her vekt på sønnen Ismael. De anerkjenner også Moses. Også i Koranen omtales flere av israelittenes profeter. Muslimer har imidlertid en rekke egne fortellinger om flere av Bibelens personer.
Når man kommer til fortellingen om Jesus og disiplene, skiller jødedommen og kristendommen tydelig lag. I jødedommen anerkjenner man ikke Jesus som Messias. Man legger liten eller ingen vekt på fortellingene i Det nye testamentet. I islam vil man se på Jesus som en viktig profet, men synet på historien i det første århundret varierer blant muslimer. Muslimer legger stor vekt på Muhammeds liv og lære, og de mener at hovedtrekkene i læren finner man i Koranen, som overskygger alle andre religiøse skrifter. Hverken kristendommen eller jødedommen anerkjenner Muhammed, hans forkynnelse og Koranen.
Jerusalem er en viktig by for de abrahamittiske religionene.


== Referanser ==
Oberst

Oberst (tysk, den øverste) er en offisersgrad. 


== Norge ==
Mellom ca. 1975 og 1. desember 1997 var denne graden kjent som oberst II. Graden symboliseres med tre stjerner mellom to striper. Graden tilsvarer kommandør i Sjøforsvaret.


== Colonel-in-Chief og Colonel of the Regiment ==
Colonel-in-Chief og Colonel of the Regiment er betegnelser som benyttes i Storbritannia. Colonel-in-Chief er i hovedsak kongelige, både britiske og utenlandske, mens Colonel of the Regiment er offiserer, vanligvis med høyere grad (brigader, generalmajor osv.) men som i funksjon som Colonel of the Regiment benytter regimentets uniform og med obersts distinksjoner.


== Referanser ==
Solna kommune

Solna kommune er en kommune i Stockholms län i landskapet Uppland i Sverige.


== Tettsteder ==
Solna kommune har ett tettsted. I tabellen oppgis antall innbyggere per 31. desember 2010.


== Bydeler ==
Solna er inndelt i følgende bydeler:

Järva, 2 752 innbyggere
Ulriksdals slottspark, 156 innbyggere
Bergshamra, 7 731 innbyggere
Haga, 63 innbyggere
Huvudsta, 13 888 innbyggere
Hagalund, 8 215 innbyggere
Råsunda, 15 980 innbyggere
Skytteholm, 6 878 innbyggere
Karolinska Institutet/Karolinska sjukhuset/Nordre stasjonsområde, 1 027 innbyggere
Frösunda, 5 602 innbyggere
Ulriksdal, 649 innbyggere


=== Befolkningsutvikling ===


== Kjente personer fra Solna ==


== Vennskapsbyer ==
Solna er søsterby med Burbank i California, USA, og har fire vennskapsbyer og to samarbeidsbyer:

 Gladsaxe, Danmark
 Kalamaria, Hellas (samarbeidsby)
 Birkala (fi: Pirkkala), Finland
 Ski, Norge
 Valmiera, Latvia
 Warszawa, Polen (samarbeidsby)


== Billedgalleri ==

		
		
		
		
		


== Se også ==
Råsundastadion
Karolinska Institutet
AIK
Hagaparken
Ekoparken
Västra skogen tunnelbanestasjon
Huvudsta tunnelbanestasjon
Bergshamra tunnelbanestasjon
Vreten tunnelbanestasjon
Solna centrum tunnelbanestasjon
Näckrosen tunnelbanestasjon


== Noter ==


== Referanser ==


== Eksterne lenker ==
(sv) Offisielt nettsted 
(en) Solna Municipality – kategori av bilder, video eller lyd på Commons
Centrala Sundbyberg

Centrala Sundbyberg er en bydel i Sundbyberg kommune i Stockholms län i landskapet Uppland i Sverige. Den utgjør den eldste og opprinnelige delen av Sundbyberg. Den er en av Stockholms eldste forsteder og har en sentrumsmessig bebyggelse. På slutten av 2011 var antall innbyggere i Centrala Sundbyberg 12 804, som var 32,4% av kommunens befolkning. Centrala Sundbyberg er dermed den befolkningsmessig klart største av Sundbybergs bydeler.


== Se også ==
Sundbybergs centrum (tunnelbanestasjon)
Duvbo tunnelbanestasjon


== Referanser ==
Tyresö kommune

Tyresö kommune er en kommune i Stockholms län i landskapet Södermanland i Sverige. Kommunens administrasjonssenter er Bollmora. En av kommunens innsjøer er Karptjärn.


== Tettsteder ==

Tyresö kommune har fire tettsteder. I tabellen oppgis antall innbyggere per 31. desember 2010.


== Noter ==


== Referanser ==


== Eksterne lenker ==
Offisielt nettsted 
(en) Tyresö Municipality – kategori av bilder, video eller lyd på Commons
Täby

Täby er et tettsted i Stockholms län i Uppland i Sverige. Det er Täby kommunes administrasjonssenter. Deler av tettstedet ligger også i kommunene Danderyd og Sollentuna. I 2010 hadde tettstedet Täby 61 272 innbyggere, hvorav 56 130 i Täby kommune, 5 135 i Danderyd og 7 i Sollentuna.Täby er kjent for sin galoppbane Täby Galopp som ble åpnet i 1960. 


== Referanser ==
Vaxholm

Vaxholm (tidligere Waxholm) er en by i Stockholms län i Uppland i Sverige. Det er Vaxholm kommunes administrasjonssenter. I 2010 hadde tettstedet 4 857 innbyggere.Vaxholm fikk bystatus i 1652.

		
		
		
		


== Referanser ==
Värmdö kommune

Värmdö kommune er en kommune i Stockholms län i landskapene Uppland og Södermanland i Sverige. Kommunens administrasjonssenter ligger Gustavsberg.


== Tettsteder ==
Värmdö kommune har 20 tettsteder. I tabellen oppgis antall innbyggere per 31. desember 2010.


== Referanser ==
Österåker kommune

Österåker kommune er en kommune i Stockholms län i landskapet Uppland i Sverige. Kommunens administrasjonssenter ligger i Åkersberga.


== Tettsteder ==
Österåker kommune har ti tettsteder. I tabellen oppgis antall innbyggere per 31. desember 2010.


== Befolkningsutvikling ==


== Bilder ==

		


== Referanser ==
Flen

Flen er en by i Södermanlands län i landskapet Södermanland i Sverige. Det er Flen kommunes administrasjonssenter. I 2010 hadde tettstedet 6 229 innbyggere.


== Historie ==
Byen vokste fram i andre halvdel av 1800-tallet som jernbaneknutepunkt på Västra stambanan og banen Grängesberg–Oxelösund. I 1901, da Flen fikk status som municipalsamhälle, hadde stedet en befolkning på rundt 1 000. Flen fikk bystatus i 1949.


== Referanser ==
Gnesta

Gnesta er et tettsted som ligger i Södermanlands län i landskapet Södermanland i Sverige. Det er Gnesta kommunes administrasjonssenter.  En mindre del av tettstedet ligger i Södertälje kommune. I 2010 hadde tettstedet 5 562 innbyggere, hvorav 5 478 i Gnesta kommune og 84 i Södertälje.
Gnesta ligger ved Västra stambanan mellom Södertälje og Nyköping.


== Referanser ==
Katrineholm

For landsbyen i Gävle, se Katrineholm (Gävle kommune)

Katrineholm er en by i Södermanlands län i landskapet Södermanland i Sverige. Det er Katrineholm kommunes administrasjonssenter. I mars 2018 hadde tettstedet 34 195 innbyggere.Katrineholm fikk bystatus i 1917. Byen ligger ved Södra- og Västra stambanan. Sveriges tidligere statsminister Göran Persson har tidligere vært ordfører i Katrineholm.


== Referanser ==


== Eksterne lenker ==
(en) Katrineholm – kategori av bilder, video eller lyd på Commons
Trosa

Trosa er en by i Södermanlands län i landskapet Södermanland i Sverige. Den er Trosa kommunes administrasjonssenter. I 2010 hadde tettstedet 5 027 innbyggere.Byen ligger mellom Södertälje og Nyköping der Trosaån renner ut i Østersjøen.  

		
		
		
		


== Referanser ==
Vingåker

Vingåker er et tettsted som ligger i Södermanlands län i landskapet Södermanland i Sverige. Det er Vingåker kommunes administrasjonssenter. I 2010 hadde tettstedet 4 282 innbyggere.


== Historie ==
Vingåker ble kjent på 1600-tallet på grunn av Säfstaholms slott. Fra begynnelsen av var stedets bebyggelse sterkt konsentrert omkring Västra Vingåkers kyrka, men etter at stedet ble tilsluttet jernbanenettet fra og med 1862 begynte stedet utvides i sørlig retning. I dag er sentrum konsentrert til Skräddartorget som ligger rett nord for jernbanestasjonen i retning av kirken. Navnet Skräddartorget peker tilbake på stedets tradisjon som et betydelig sentrum for tekstilindustrien. På og i anslutning til torget finnes flere butikker.
Vingåker fikk et tilbakeslag da toget sluttet å stoppe der i 1971. Fra år 2003 ble jernbanetrafikken gjenopptatt i form av regionale tog på strekningen Stockholm-Södertälje-Katrineholm-Hallsberg. 
Tradisjonelt har stedet hatt en omfattende konfeksjonsindustri. I løpet av 1990-tallet ble denne for stor del nedlagt og flyttet til andre steder, og opphørte helt i 2005 da de siste delene ble solgt til utlandet. Grunnen var etter sigende for høye produksjonskostnader.
Vingåker er blant annet kjent for Vingåkersdansen, Vingåkersdräkten, Vingåkers Factory Outlet, Vingåkers Volleybollklubb, Säfstaholms slott, Kjesäters folkhögskola og før dette statsminister Göran Persson, som er født og oppvokst der. Stedet er også kjent for Vingåkersrevyn som i årene 1992–2002 gjorde en oppsetning ved Valborgshelgen hvert år.


== Kjente personer fra eller med tilknytning til Vingåker ==
Gunnar Helén
Göran Persson
Birger Schlaug
Göran Greider
Hedvig Lindahl
Åke Green
Magnus Betnér
Anette Olzon


== Referanser ==


== Eksterne lenker ==
Vingåkers kommunes nettsted
Håbo kommune

Håbo kommune er en kommune i Uppsala län i landskapet Uppland i Sverige. Kommunens administrasjonssenter ligger i Bålsta.
Skoklosters slott er et av verdens fremste barokkmuseer; mens Lasse Åbergs Åbergs museum inneholder Disney-samlegjenstander.


== Tettsteder ==
Håbo kommune har seks tettsteder. I tabellen oppgis antall innbyggere per 31. desember 2010.


== Referanser ==


== Eksterne lenker ==
(sv) Offisielt nettsted 
(en) Håbo Municipality – kategori av bilder, video eller lyd på Commons  (svensk)
Knivsta

Knivsta er et svensk tettsted som ligger i Uppsala län i landskapet Uppland. Det er Knivsta kommunes administrasjonssenter. I 2010 hadde tettstedet 7 081 innbyggere.Knivsta ligger ved jernbanen og E4 cirka 48 kilometer nord for Stockholm og 18 kilometer sør for Uppsala.  


== Referanser ==
Tierp

Tierp er et tettsted som ligger i Uppsala län i landskapet Uppland i Sverige. Det er Tierp kommunes administrasjonssenter. I 2010 hadde tettstedet 5 587 innbyggere.Tierp ligger ved Dalälven og E4 cirka 61 kilometer nord for Uppsala og 53 kilometer sør for Gävle. Blant større foretak på stedet er Atlas Copco, Elastolan, Tierps järnbruk, som produserer brønnlokk.
Kjente personer fra Tierp er ishockeyspilleren Johan Holmqvist og lyrikeren Kristina Lugn.


== Historie ==
Tierp vokste frem etter at jernbanestasjonen og Ostkustbanan ble innviet i 1874. Navnet kommer fra Tierps kyrkby, som ligger en mil øst for Tierp. Stedet ble municipalsamhälle innenfor Tierps landskommune i 1888, og ble utskilt fra denne i 1920 for å bli köping. Gjenforeningen skjedde i 1974, og Tierp er nå administrasjonssentrum i Tierp kommune.
I 1917 hadde stedet 1 200 innbyggere, postkontor, lege, apotek, to hoteller, avdelingskontor for Stockholms handelsbank og Mälarprovinsernas bank, flere håndverkere, tre mekaniske verksteder, trelastfabrikk, støperi med flere fabrikker, dampsag, mølle, meierier og en avis. 


== Referanser ==
Älvkarleby kommune

Älvkarleby kommune er en kommune i Uppsala län i landskapet Uppland i Sverige. Kommunen grenser i sør mot Tierp kommune i Uppsala län og i øst mot Gävle kommune i Gävleborgs län. Kommunens administrasjonssenter ligger i Skutskär.
Kommunen har mye industri, bygget rundt vassdrag og fossefall. Skutskärs Bruk ble bygget av det norske firmaet Astrup & Sørensen i 1868/69. Stora Enso har en papirmassefabrikk her, og det statseide energiselskapet Vattenfall har anlegg her. 


== Tettsteder ==
Älvkarleby kommune har fire tettsteder. I tabellen oppgis antall innbyggere per 31. desember 2010.


== Noter ==


== Referanser ==


== Eksterne lenker ==
Offisielt nettsted 
(en) Älvkarleby Municipality – kategori av bilder, video eller lyd på Commons
Östhammar

Östhammar er en by i Uppsala län i landskapet Uppland i Sverige. Den er administrasjonssenter for Östhammar kommune. I 2010 hadde tettstedet 4 534 innbyggere.Östhammar fikk bystatus i 1368 av kong Albrekt av Mecklenburg.


== Referanser ==
Eda kommune

Eda kommune er en kommune i Värmlands län i landskapet Värmland i Sverige. Kommunens administrasjonssenter ligger i Charlottenberg. Den grenser til kommunene Arvika og Årjäng i Sverige samt til Eidskog, Kongsvinger og Aurskog-Høland i Norge. Kommunens andre store tettsted er Åmotfors. Norske statsborgere utgjør 16% av innbyggerne i Eda kommune.


== Historie ==
Eda ligger langs Eskoleia, en gammel ferdselsåre fra sagatiden og viktig pilegrimsvei til Nidaros. Stedet Eda omtales i Håkon Håkonssons saga fra 1200-tallet.
Frem til og med 1814 var Eda i frontlinjen i krigene mellom Danmark-Norge og Sverige. Den viktige veien over grensen mellom Eda og Eidskog har ved flere anledninger blitt brukt av hærstyrker fra begge sider. Eda skanse ble bygget omkring 1650 for å hindre dansk-norske styrker i å rykke inn i området og utgjør i dag motivet i Edas kommunevåpen. Denne skansen var riktignok ikke den første i området.
I 1865 åpnet Grensebanen mellom Kongsvinger og Charlottenberg, den første jernbaneforbindelsen mellom de to landene. To år senere åpnet strekningen videre til Arvika. Disse jernbanestrekningene utgjør fortsatt jernbaneforbindelsen mellom de to hovedstedene Oslo og Stockholm.
Eda kommune ble opprettet i 1863 fra Eda sogn da kommuneordningen ble innført i Sverige. I 1952 ble Skillingmark slått sammen med Järnskog, som igjen ble slått sammen med Eda og Köla landskommuner i 1971 til dagens Eda kommune.


== Næringsliv ==
Næringslivet domineres av industri, med Åmotfors som et av Sveriges viktigste industristeder i forhold til folketallet. Industrien består blant annet lettmetallindustri, papirproduksjon, trelast, ammunisjonsproduksjon og underleveranser til bilindustrien.
Grensehandelen er også betydelig i Eda kommune. Dette gjør at Charlottenberg, på tross av sin beskjedne størrelse, har et av landets største Systembolag. Den store handelen har også tiltrukket seg den norske investoren Olav Thon, som har bygget et stort kjøpesenter ved hovedveien et stykke utenfor Charlottenberg sentrum.
I tillegg kommer mange småforetak innen jord- og skogbruksnæringen. Eda har, i likhet med Magnor på den norske siden av grensen, også en historie innen glassproduksjon.
Eda kommune har den laveste arbeidsledigheten i Värmland, og lavest andel ungdommer som velger høyere utdanning.


== Tettsteder ==
Eda kommune har fire tettsteder. I tabellen oppgis antall innbyggere per 31. desember 2010.


== Severdigheter ==
Den vita älgen – i området lever en liten stamme av elger med hvitt skinn.
Eda Glasmuseum – museum viet glassproduksjonen ved Eda glasbruk.
Eda skanse – gammel skanse.
Morokulien – et minnesmerke fra 1914 over den 100-årige freden mellom Norge og Sverige.
Skansen Hultet – forsvarsanlegg fra andre verdenskrig.
Valfjället – med utsikt over mesteparten av kommunen.


== Noter ==


== Referanser ==


== Eksterne lenker ==
Eda kommunes hjemmesider
Eda Glasmuseum